বছরের নির্দিষ্ট সময়ে উপযুক্ত পশু উৎসর্গ করা সচ্ছল মুসলমানদের জন্য অত্যাবশ্যক — এর বিকল্প নির্দেশিত হয়নি; দানের ক্ষেত্রে ছদকা-জাকাতের কথা আলাদাভাবে বলাই আছে এবং কোরবানির প্রসঙ্গে কোরানের বিধান এতই সুস্পষ্ট যে তা নিয়ে ইসলামি শাস্ত্রবিদদের ইজমা-কিয়াসের শরণাপন্ন হওয়ারও দরকার নেই। ‘মুসলমান ঘরে জন্ম নিয়েও যারা নাস্তিক’ (সুশান্তর লেখা থেকে কথাটি নেওয়া) তাঁদের প্রশ্ন তো আসেই না, কিন্তু যাঁরা পূর্ণ-আস্তিক, অল্প-আস্তিক কিংবা দ্বান্দ্বিক তাঁদের কেউ-কেউ হয়তো এই বর্বর প্রথাকে মেনে নেন পারিবারিক-সামাজিক নিরাপত্তার বিষয়টি ভেবেই। বিদ্রোহী হওয়ার আগে স্বাধীনতার কথা ভাবতে হয়।